 Cumar Idirs waxa uu ka mid ahaa madaxdii Midowgii Maxkamadaha, weliba waxa uu qaabilsanaa arrimaha dibadda, Dammu Jadiid waxaa u suurta gashey in ay ka faaideysteen fursaddii lagu magacaabey Cumar Idiris, waxaana uu si weyn uga shaqeyey isku xirka Sirdoonka Qadar iyo Dammu Jadiid, waxaana isku xirkaas door weyn ka qaatey ururkii Kheyriga ahaa ee Faarax Shiikh Cabdulqaadir uu muddada madaxda ka ahaa kaas oo ka shaqeyn jirey arrimaha waxbarashada isla markaana loogu yeeri jirey Muslim Afriiqiyah, sidoo kale waxaa door weyn ka qaatey nin weriye ahaan jirey oo telefishanka al-Jazeera muddo uga soo shaqeeyey Geeska Afrika, waxaana la aaminsan yahay in dhaqaalaha ugu badan ee doorashadii 2012 lagu galay ay ka timid dalka Qatar. 